26 чэрвеня 1497 года Ян Ольбрахт з Львова рушыў у Малдавію, Аляксандр з Вільні таксама адправіўся на поўдзень з войскамі. Энтузіязму ў Княстве вайна не выклікала, большая частка паноў-рады не бачыла сэнсу ў далёкай экспедыцыі супраць няўлоўнага суперніка з няяснымі канчатковымі мэтамі. Іван III строга папярэдзіў, каб ваяваць супраць гаспадара Малдавіі Стэфана Вялікага (цесця яго сына) Аляксандр не смеў, але ВКЛ было і ні да чаго лезці ў саму малдаўскую кампанію, здабываючы зямлю для палякаў. Рускім паслам было сказана, што ўсе войскі сабраныя выключна супраць Крыма.